**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA U 2023. GODINI**

U odnosu na isto razdoblje prethodne godine ukupni prihodi su se povećali za 1,8 %. Neke od značajnih promjena u visini prihoda kad se gleda prva polovica tekuće godine u odnosu na prethodnu su:

* Pomoći od inozemnih vlada (631) za tekuću godinu još nisu primljene, odnosno još nisu objavljeni rezultati natječaja za programe na koje je Gradska knjižnica Beli Manastir aplicirala.
* U 2023.g. nisu ostvarene tekuće donacije od pravnih osoba.
* Pomoći proračunskim korisnicima iz proračuna koji im nije nadležan (636) povećale su se za 16,8 %. Razlog tome su sredstva koja Ministarstvo kulture i medija od ove godine odobrava knjižnicama za tzv. „otkup knjiga,“ a dosad su direktno dobivale knjige kao dar Ministarstva.
* Prihodi po posebnim propisima (652) smanjili su se za 5,5 %.

Kad su u pitanju ukupni rashodi, oni su se u odnosu na isto razdoblje prethodne godine povećali za 13,8 %. Sami rashodi poslovanja su se u odnosu na prošlu smanjili u iznosu od 7 %, dok su se rashodi za nabavu nefinancijske imovine povećali za 152,4 %. Neke od značajnih promjena u visini rashoda kad se gleda prva polovica tekuće godine u odnosu na prethodnu su:

* Materijalni rashodi (32) su se smanjili za 39,5 %,
* Rashodi za materijal i energiju (322) su se smanjili za 54,0 %. Smanjenje se dijelom odnosi na održavanje festivala u 2022.g. koje je iziskivalo povećane troškove uredskog materijala i ostalih materijalnih rashoda, a dijelom na to što je knjižnica radila u skraćenom radnom vremenu u zimskom periodu, prema naputku osnivača, a u svrhu mjera štednje.
* Rashodi za usluge (323) smanjili su se za 38,2 %, što se također većim dijelom odnosi na organizaciju festivala, koji ove godine nije organiziran, također zbog poduzetih mjera štednje.
* Ostali nespomenuti rashodi poslovanja (329) smanjeni su za 69,8 %. Razlog tome je već spomenuti festival.
* Ostali financijski rashodi (343) smanjeni su za 28,3 %. S obzirom da pomoći iz inozemstva još nisu primljene, izostao je financijski rashod koji se odnosi na primitak sredstava iz inozemstva, konverziju i moguće negativne tečajne razlike.
* Rashodi za nabavu uredske opreme i namještaja (422) povećani su za 395,8 % jer su odobrena značajno veća sredstva za nabavu polica za knjižničnu građu, kako od strane osnivača, tako i od nadležnog ministarstva.
* Rashodi za nabavu knjiga (424) povećani su za 49,3 % u odnosu na prethodnu godinu. Razlog tome su povećana sredstva za nabavu knjiga od strane nadležnog ministarstva.

Ukupan manjak prihoda (Y004) ostvaren je jer do 30.6.2022.g. nisu bili uplaćeni još svi rashodi od osnivača i nadležnog ministarstva, a odnose se na kupovinu polica. Tekuće i kapitalne pomoći od strane Osječko – baranjske županije ove godine su ostvarene, za razliku od prethodne. Preneseni višak iz prethodne godine sastoji se u cijelosti od prihoda za posebne namjene i s 30.6.2023g. iznosi 18.313,25 eura.

Beli Manastir, 27.7.2023.g.

Ravnateljica:

dr.sc. Marija Kretić Nađ